A Mindustry egy gyárépítős játék toronyvédő és RTS elemekkel. Készíts bonyolult ellátási láncokat, hogy lőszert juttass a lövegtornyokba, termelj az építkezéshez használható nyersanyagokat és állíts elő egységeket. Irányítsd az egységeket, hogy elfoglald az ellenséges bázisokat, majd bővítsd a termelésedet. Védd meg a támaszpontodat a hullámokban támadó ellenségektől.

Játszd végig a hadjáratokat egyedül vagy vállvetve a barátaiddal a platformokon átívelő többjátékos módban, vagy hívd ki őket csapat alapú PvP mérkőzésekre

[img]{STEAM_APP_IMAGE}/extras/factory.gif[/img]

[h2]Gyárépítés[/h2]

[list]
[*] Hozz létre bonyolult szállítószalagokból álló ellátási láncokat, hogy lőszert juttass a lövegtornyokba, majd termelj nyersanyagokat az építkezésekhez
[*] Használd a gyártóblokkokat a legkülönfélébb fejlett nyersanyagok létrehozásához
[*] Oszd szét a folyadékokat és küzdj meg az állandó kihívásokkal, mint például a tűzkitörésekkel vagy az ellenséges repülőgépek rajtaütéseivel
[*] Biztosítsd az épületek hűtőfolyadék-ellátását, hogy a legtöbbet hozd ki a termelésből
[*] Egységek széles skáláját állíthatod elő a bázisod automatikus irányításához és az ellenséges bázisok megtámadásához
[/list]

[h2]Toronyvédés[/h2]

[list]
[*] Védd meg építményeidet a hullámokban támadó ellenségektől
[*] Stratégiailag helyezd el a lövegtornyokat, hogy elpusztítsd a támadóidat, mielőtt elérnék a támaszpontodat
[*] Lásd el a lövegtornyokat lőszerrel, hűtőfolyadékkal és árammal
[*] Erősítsd meg a védelmedet erőpajzs- és foltozókivetítőkkel vagy más támogató épületekkel
[/list]

[img]{STEAM_APP_IMAGE}/extras/rts3.png[/img]

[h2]Valós idejű stratégia[/h2]

[list]
[*] Állíts fel összeszerelősorokat a gépesített egységek hadainak előállításához
[*] Használd az egységeidet a hatékonyan felszerelt ellenséges bázisok ellen
[*] Foglalj el minél több területet, hogy még több támaszpontot helyezhess el és további erőforrásokhoz férhess hozzá a terjeszkedéshez
[/list]

[h2]Hadjárat[/h2]

[list]
[*] Játszd végig a két különböző bolygó hadjáratait
[*] Hódítsd meg a Serpulo és az Erekir bolygót, miközben 35 kézzel készített pályán és 250+ procedurálisan előállított szektoron keresztül haladsz
[*] Foglalj el területeket és építs gyárakat, hogy nyersanyagokat termelhess miközben más szektorokban játszol
[*] Védd meg az elfoglalt szektorokat az időszakos invázióktól
[*] Koordináld az erőforrások elosztását a szektorok között az indítóállások felhasználásával
[*] Fedezz fel új épületeket, gyárakat a fejlődés elősegítése érdekében
[*] Hívd meg a barátaidat, hogy együtt teljesítsétek a küldetéseket
[*] Sajátítsd el a 250-nél is több technológiai épület használatát
[*] Használd az 50-nél is több különböző típusú drónt, mechet, hajót, tankot
[*] Teljesítsd a 80-nál is több feladatot
[/list]

[h2]Közösség és modolás[/h2]

[list]
[*] Használd a Steam Műhelyt a közösség által készített pályák és vázlatok böngészéséhez
[*] Csatlakozz nyilvános- és közösségi kiszolgálókhoz, hogy másokkal játszhass platformokon keresztül
[*] Játssz vállvetve, PvP-ben vagy homokozóban a barátaiddal
[*] A közösségi kiszolgálók támogatják az egyéni pályák és játékmódok bővítményeit
[*] Hozz létre nyilvános, dedikált kiszolgálót vagy hívd meg a barátaidat a saját privát munkamenetedre
[*] Testre szabható játékszabályok: Változtasd meg az épületek építési költségeit, az ellenséges statisztikákat, a kezdő elemeket, a hullámok időzítését, vagy bármi mást
[*] A beépített pályaszerkesztővel saját pályákat készíthetsz, hogy játszhass másokkal és megoszthasd a közösséggel
[*] Böngéssz a közösség által készített modok között, hogy még több tartalmat adhass hozzá a játékodhoz, vagy keverj belőlük egy újat
[/list]
